paragraph_text: Posljedice su: naglo mršavljenje, remećenje funkcija unutarnjih organa i živčanog sustava, opća slabost i najzad smrt. Sitnije životinje ugibaju prije krupnijih, mladunčad brže od odraslih, jer je u manjih životinja i u mladunčadi brža izmjena tvari u organizmu. Tako npr. miš ugine nakon 6-7 dana potpuna gladovanja, kunić nakon 22 dana, pas za 60 dana, a čovjek nakon 70 – 80 dana (uz uzimanje vode, a bez nje može izdržati samo nekoliko dana.)